H κυρά κι ο νεαρός αφέντης
έκαναν μια τελετή για τη συγχωρεμένη τη μάνα της κυράς.
Τολμάς να βάζεις τον γιο μου να υποκλίνεται;
Να προσκυνάει ένα τόσο ταπεινό πνεύμα;
Μητέρα!
Η Σιμ Τζε-γι θα πεθάνει σε τρεις μέρες.
ΣΙΜ ΤΖΕ-ΓΙ
Νεαρέ αφέντη!
Θεέ μου!
Κυρία Γκιγκόκτζα.
Ελάτε μέρα.
Έλα τώρα, νεαρέ αφέντη.
Τόσο πολύ φοβήθηκα ότι θα έβρισκα τον μπελά μου,
που σάλεψε ο νους μου.
Δεν ήμουν στα συγκαλά μου.
Κάποια στιγμή συνήλθα επιτέλους
και πήγα να καλέσω βοήθεια…
Αλλά όταν γύρισα με τους άλλους, σαν να ήταν όλα μια ψευδαίσθηση.
Ο νεαρός αφέντης είχε εξαφανιστεί.
Δεν υπήρχε ίχνος του, ούτε καν μια σταγόνα αίμα!
Ξεφορτώσου τον.
Όχι.
Δεν είναι ο γιος μου.
Τι άθλιος που είσαι!
Αλήθεια πίστευες
ότι θα ξεφορτωθείς τον γιο μου έτσι;
Αλήθεια νόμιζες
ότι με αυτόν τον τρόπο
θα γίνουν όλα κτήμα σου;
Κηδέψτε τον, σας παρακαλώ.
Τον αδελφό μου,
τον γιο σας.
Καιρός να αποχαιρετήσουμε τον Χονγκράνγκ.
Τόσο καιρό δεν ήξερε κανείς ότι ήταν εκεί, φανταστείτε
πόσο μόνος, πόσο αβοήθητος και τρομαγμένος θα ένιωθε.
Να κηδέψουμε τον γιο μου, είπες;
Ανοησίες.
Γιατί έφερες αυτές τις βρομιές…
Μόνο πάνω από το πτώμα μου.
Τότε, πέθανε.
Πέθανε, λοιπόν.
Ξέρεις ότι σου αξίζει, μητέρα.
Πού είναι ο γιος μου;
Μου υποσχέθηκες να μου τον φέρεις πίσω!
Πού είναι ο Χονγκράνγκ μου;
Μην τον λες έτσι!
Ο Χονγκράνγκ είναι εδώ. Εδώ!
Το αρνείσαι;
Δεν τον αναγνωρίζεις;
Ποιος λες να τον κατάντησε έτσι;
Εσύ, με το φυλαχτό που κρέμασες ελπίζοντας να πεθάνω.
Η λαχτάρα σου να δολοφονήσεις
σκότωσε τον γιο σου.
Τον αδελφό μου
εσύ τον σκότωσες.
Εσύ.
Όχι!
Δεν είναι ο γιος μου.
Όχι!
Δεν μπορεί να είναι!
Δεν γίνεται!
Δεν είναι ο γιος μου!
Όχι!
Δεν μπορεί να είναι αυτός!
ΧΟΝΓΚΡΑΝΓΚ
Ζητώ συγγνώμη που σφετερίστηκα το όνομά σου.
Θα επανορθώσω…
προστατεύοντας την αδελφή που λάτρευες
ως την τελευταία σου πνοή.
Θα την προστατεύω για πάντα.
Δεν ξέρω
τι να πω
και με ποιον τρόπο
να τον αποχαιρετήσω.
Ένα "Γεια"
θα ήταν αρκετό.
"Γεια" λες όταν συναντάς κάποιον,
"Γεια" λες κι όταν φεύγει.
Το δεύτερο "Γεια"
είναι μια επανάληψη του πρώτου.
Γιατί δεν θέλεις να τον αποχωριστείς.
Κι έτσι,
το "Γεια" που λες τώρα σημαίνει
"Θα τα ξαναπούμε".
Γεια…
Χονγκράνγκ.
ΑΓΑΠΗΤΕ ΧΟΝΓΚΡΑΝΓΚ
Πρέπει να ξαναφτιάξω γρήγορα τα φυλαχτά μου,
κι ας με εξοντώνει αυτό.
Όσο
για τον Χονγκράνγκ…
Αφανίστε τους Γκομγκιεντάν που κατέστρεψαν την τελετή μου
και φέρτε μου πίσω τον Χονγκράνγκ.
Όπως διατάξετε, Υψηλότατε.
Δεν θα μάθουμε τίποτα απ' αυτόν.
Βρες το κρησφύγετο των Γκομγκιεντάν.
Μάλιστα.
Θα τους εξολοθρεύσουμε.
Μαζί και τον Θεριστή Ψυχών.
Μα ο πρίγκιπας είπε να τον φέρουμε…
Μάλιστα.
Σίγουρα ήταν επώδυνο
και τρομακτικό.
Το μισούσα
και ένιωθα ντροπή.
Κακώς.
Αυτοί που σου το έκαναν
θα έπρεπε να ντρέπονται.
Κι όμως, εγώ είμαι αυτός…
με τα σημάδια.
Όπως ο πόνος σου
παραμένει εδώ…
και εδώ.
Ελπίζω μια μέρα
οι πληγές μας…
να επουλωθούν και να ξεχαστούν.
Δεν χρειάζεται
να επουλωθούν ή να ξεχαστούν.
Πρέπει να τις βλέπουμε, να τις δεχόμαστε,
να τις αγκαλιάσουμε, όπως εγώ εσένα.
Πάμε για ύπνο.
Είμαι πεπεισμένος
ότι ο πρίγκιπας θα τα φορτώσει όλα σε εμένα.
Πρέπει να βρούμε πρώτοι τον Θεριστή Ψυχών και να τον χρησιμοποιήσουμε ως ασπίδα.
Μάλιστα.
Τι κάνεις;
Σου έπεσε αυτό.
Ναι.
Θα πάω στο χωριό.
Εντάξει.
Εγώ θα μαζέψω ξύλα.
Πες πού είναι το κρησφύγετό σας.
Αν το κάνεις,
μπορείς να φύγεις ζωντανός από εδώ.
Αν αρνηθείς,
θα πεθάνεις αμέσως.
Δεν ήρθα να σε πάρω.
Ήρθα να σου πω γιατί πρέπει να επιστρέψεις.
-Χάνεις τα λόγια σου. -Ο Θεριστής Ψυχών θα σ' εγκαταλείψει.
Σύντομα θα μείνεις μόνη σου.
Δεν πρόκειται.
Αυτός ο άντρας
θα πεθάνει.
Σίγουρα θα είδες τα εξανθήματα στο σώμα του.
Όσοι είχαν σχέδια στο σώμα τους
είναι είτε ετοιμοθάνατοι είτε ήδη νεκροί.
Για να κάνει το δέρμα τους χαρτί,
ο αρχέμπορος χρησιμοποίησε στυπτηρία και αρσενικό.
Η συσσώρευση τοξικών προκαλεί τα εξανθήματα.
Θα παρουσιαστούν κι άλλα.
Δύσπνοια λόγω βλάβης των πνευμόνων,
σωματική ακαμψία, επιληπτικές κρίσεις,
απώλεια όρασης λόγω βλάβης του κερατοειδούς.
Όχι, είναι καλά.
Μπορεί να είναι καλά τώρα,
μα δεν θα 'ναι για πολύ.
Παραλογίζεσαι.
Πρέπει να το ξέρει καιρό τώρα,
οπότε το ότι σε κρατάει δίπλα του δείχνει δειλία κι εγωισμό.
-Αρκετά. -Άδικα ελπίζεις.
Σίγουρα αυτό θέλεις,
αλλά, δυστυχώς για σένα, δεν σε πιστεύω.
Ήθελα να σου δώσω χρόνο να το δεχτείς
και μια ευκαιρία να φύγεις.
Ακόμα κι αν λες την αλήθεια, δεν έχεις κάτι να περιμένεις.
Ό,τι κι αν γίνει,
δεν θα τον αφήσω ποτέ.
Καλώς.
Αν δεν μπορείς να τον αφήσεις,
θα το φροντίσω εγώ.
Πήγα σε κάθε γιατρό, φαρμακοποιό και βοτανολόγο, αλλά όλοι…
Είστε η μόνη μου ελπίδα.
Σας παρακαλώ, θα υπάρχει τρόπος.
Αν το δέρμα και τα μάτια έχουν πληγεί,
τα σωθικά θα είναι κατεστραμμένα.
Δεν μπορούμε να κάνουμε πολλά. Θα περιμένουμε να δούμε αν θα αντέξει.
Τζε-γι;
-Γιατί δεν έχουμε νέα του Χονγκράνγκ; -Τον έδιωξα μετά την παράδοση του τίτλου.
-Τι; -Δεν εκπλήρωσε την αποστολή του;
-Κοτ-νιμ! Καλύψτε μας! -Αρχηγέ!
Κοτ-νιμ!
Σιμ Γιολ-γκουκ!
Πώς τολμάς;
Ώστε εσύ ήσουν.
Πώς είσαι ζωντανή;
Το παιδί σου μέσα στην κοιλιά μου
δέχτηκε το πλήγμα
που προοριζόταν για μένα.
Πες μου.
Πού είναι ο Θεριστής Ψυχών;
Πώς τολμάς;
Αδελφέ…
Αρχηγέ!
Αδελφέ.
Αρχηγέ!
Αδελφέ…
Πρέπει να φύγουμε.
Τι σε φέρνει εδώ, πατέρα;
Ο Θεριστής Ψυχών.
Θέλεις να τον πιάσεις πρώτος για να εκβιάσεις τον πρίγκιπα, υποθέτω.
Να σε ρωτήσω. Εσύ πού έμαθες για αυτό το μέρος;
Μάλλον δεν χρειάζεται να απαντήσεις.
Είχα ένα ύπουλο φίδι στον κόρφο μου.
Κρίμα που πλήρωσα αδρά για αυτήν την πληροφορία.
Δεν είναι εδώ.
Επιτέθηκαν στους δικούς σου κι αιχμαλώτισαν τον Ιν-χο;
Πρέπει να πάω.
Τι θα κάνεις στην κατάστασή σου;
Δεν είσαι καλά, έτσι;
Το ήξερες;
Γιατί δεν το είπες;
Φοβόμουν μη στεναχωρηθείς,
νιώσεις ενοχές
και υποφέρεις.
Γι' αυτό πρέπει να φύγω πριν γίνω χειρότερα,
όσο είμαι ακόμα χρήσιμος.
Αν δεν τους σταματήσω,
θα είσαι μια ζωή κυνηγημένη, όπως εγώ.
Πρέπει, για να σε προστατέψω.
Άσε με
να το κάνω.
Θα γυρίσω, Τζε-γι.
Το υπόσχομαι.
Εντάξει.
Πήγαινε.
Αλλά να θυμάσαι,
όταν επιστρέψεις,
θα ζήσουμε μόνοι οι δυο μας.
Μακάρι να ερωτευόμασταν νωρίτερα.
Μακάρι.
Τότε, όλες εκείνες οι φαινομενικά ανούσιες μέρες
θα ήταν αγαπημένες αναμνήσεις.
Αφού επιστρέψεις…
στο εξής
να μείνεις δίπλα μου
για πάντα, εντάξει;
Θα μείνω μαζί σου…
ό,τι κι αν γίνει.
Για πάντα.
Μέχρι την αιωνιότητα.
Η μητέρα είπε ότι αυτά τα λόγια
θα σου εξασφαλίσουν τον τίτλο.
"Χάιδεψε απαλά τους ώμους του Μονγκ-τζουν".
Αυτόν τον άντρα
μήπως τον αναγνωρίζεις;
Τον πατέρα μου και παππού σου, τον προηγούμενο αρχέμπορο,
τον έλεγαν Μονγκ-τζουν όταν ήταν μικρός.
Ο γιος μου ήρθε εδώ. Πήρε τον τίτλο μεταβίβασης.
Θα επιστρέψει σύντομα
να επαναφέρει την τάξη.
Έλα. Πρέπει να είμαστε έτοιμοι να τον υποδεχτούμε.
Γιε μου!
Δεν είμαι ο γιος σου.
-Γιε μου. -Όχι, είπα.
-Δεν είσαι η μητέρα μου. -Αγαπημένε μου γιε.
-Μα τι λες; -Αυτή που εσύ κι ο Σιμ σφάξατε δύο φορές.
Αυτή που έλεγαν Κοτ-νιμ
είναι η μητέρα μου.
Ποιος θα την προστατεύει αν πεθάνεις;
Προστάτεψέ τη.
Κι εσύ ελπίζω να ζήσεις.
Να ζήσεις αρκετά,
ώστε να νιώσεις για τα καλά την εγκατάλειψη
και την απώλεια.
Τι είπες;
Θα ήθελα να καταγγείλω τον πατέρα μου, τον αρχέμπορο Σιμ.
Λεπτομέρειες και στοιχεία για την εγκληματική του δραστηριότητα.
Τα κατάστιχα της συντεχνίας μαρτυρούν τη διαφθορά του.
Σιμ Τζε-γι.
Πώς τόλμησες…
να με καταγγείλεις;
-Προχώρα! -Αφήστε με!
Αρχηγέ!
Κύριε, γιατί τους παίρνετε;
Πες της πως αν θέλει να τους ξαναδεί,
να μου φέρει τον Θεριστή Ψυχών.
-Γιατί το κάνετε αυτό; -Αφήστε με!
Αρχηγέ!
Αφήστε με!
-Καταραμένοι! -Αφήστε με!
-Δεν έκανα τίποτα!
Αφήστε με!
Περιμένετε εδώ.
Υψηλότατε.
Όπως διατάξατε, έφερα το δόλωμα για το έργο του γιν και γιανγκ.
Θα έπρεπε
να σε θεωρώ πανούργο
ή μήπως απλώς ανόητο;
Κάθε πράγμα έχει διαφορετική αξία και σημασία.
Γιατί μου έφερες αυτούς τους ανάξιους και ασήμαντους…
όταν υπάρχει κάτι εμφανώς μεγαλύτερης αξίας;
Υψηλότατε!
Είν' ένας απατηλός δαίμονας μεταμφιεσμένος σε άνθρωπο.
Αυτό το πλάσμα
ξεμυάλισε το έργο του γιν και γιανγκ, το έκανε να ξεχάσει τον σκοπό του.
Δεν πρέπει να συνεχίσει να έχει κούφιες τύψεις και άστοχες επιθυμίες.
Κάρφωσε έναν πάσσαλο
στην καρδιά του δαίμονα.
Τζε-γι!
-Τζε-γι! -Τζε-γι!
-Αφήστε με! -Τζε-γι!
Τζε-γι!
Η κυρία Τζε-γι κινδυνεύει.
Τι πείσμα!
Κοτ-νιμ.
Μόνο όταν σε έχασα κατάλαβα
ότι όλα ήταν
μια ραδιουργία της Μιν Γιον-ουί.
Προσπάθησα να σε προστατέψω με κάθε τρόπο.
Ίσως η τρέλα μου είναι
η τιμωρία μου που σε αδίκησα.
Ναι, αυτό πρέπει να είναι.
Γι' αυτό δεν σε αναγνώρισα.
Σκότωσέ με,
αλλά άσε με πρώτα να πάρω εκδίκηση.
Το ξέρεις κι εσύ.
Από την πρώτη στιγμή,
η καρδιά μου ανήκε σ' εσένα.
Ξεκινήστε.
Γιατί εκπλήσσεσαι τόσο;
Πίστευες στ' αλήθεια
ότι θα μπορούσα να σε σκοτώσω;
Αδελφέ!
Αδελφέ.
Τζε-γι!
Όχι, μη…
Είναι μια ανακούφιση.
Τώρα μπορώ επιτέλους
να σταματήσω.
Ειλικρινά,
φοβόμουν
ότι δεν θα με συγχωρούσες ποτέ.
Αδελφέ.
Ναι.
Και μόνο να σε ακούω να με λες έτσι μου έδινε μεγάλη χαρά.
Αυτό ήταν
υπεραρκετό.
Συγγνώμη
που θέλησα και ονειρεύτηκα πιο πολλά.
Όχι, αδελφέ.
Δεν είναι θανάσιμο το τραύμα.
Ήρθε ο Θεριστής Ψυχών. Φύγετε να σωθείτε.
Αδελφέ.
-Ναι; -Αδελφέ.
Ελάτε μαζί μας.
Πρέπει να φύγετε.
Πάμε.
Βλέπω παιδιά.
Ένα, δύο, τρία, πάμε!
-Παιδιά, ελάτε. -Πάμε.
Ιν-χο.
Συγγνώμη
που άργησα τόσο.
Πρωτομάστορα.
Μπου-γιονγκ.
Ναι;
Μη βιάζεσαι.
Εντάξει.
Αυτό το κορίτσι…
Φαινόταν ανήσυχη, έτσι;
Την καθησύχασα λέγοντας ότι το τραύμα δεν ήταν θανάσιμο.
Καλά έκανες.
Όπως πάντα,
είσαι ο μόνος
που με καταλαβαίνει.
Θα μπορούσες
να την υπηρετήσεις όπως εμένα;
Ευχαρίστως, κύριε.
Σ' ευχαριστώ.
Ήρθε η ώρα να φύγω.
Πού θα πάτε;
Κάπου
μακριά.
Πίσω σε εκείνη τη μέρα.
Εκεί θέλω
να μείνω
για πάντα.
Νεαρέ αφέντη.
Τζε-γι.
Τζε-γι!
Πάρε τα παιδιά και φύγετε.
Θα έρθω κι εγώ, εντάξει;
Πρέπει να φύγουμε.
Πήγαινε.
Γρήγορα, τρέξτε!
Γρήγορα, φτάσαμε σχεδόν.
Ναι, ελάτε μέσα, γρήγορα!
Όχι, όχι ακόμη.
Γύρισες σ' εμένα.
Παιδί μου,
τι σε έχει κάνει τόσο εξοργισμένο;
Ό,τι κι αν είναι, ξέχνα το.
Γιατί ο θυμός σου
πηγάζει από την άγνοια και την παρανόηση.
Γιατί έκανες
τόσο φρικτά πράγματα
σε εμένα και εκείνα τα παιδιά;
Αναζητώ το μεγαλείο
όχι λόγω πλεονεξίας και εγωιστικών φιλοδοξιών,
αλλά λόγω του ζήλου μου
για το καλό όλων των ανθρώπων.
Πρέπει να γίνω θεός.
Μόνο έτσι
αυτή η χώρα και ο κόσμος όλος θα γαληνέψουν.
Άρα είσαι ανόητος.
Ένας διεστραμμένος παράφρων.
Ένα τίποτα με αυταπάτες και την ελπίδα να γίνει κάποιος.
Η αίσθηση κατωτερότητας κι η τρέλα σου φταίνε που…
Πώς τολμάς να μου μιλάς έτσι;
Σκάσε, ανισόρροπε!
Πώς γίνεται να είσαι τόσο ανόητος; Τόσο αλαζόνας;
Δεν νιώθεις καμία ευγνωμοσύνη;
Γεννήθηκες ένα τίποτα, ένα άθλιο και βρόμικο κορμί,
που θα σάπιζε και θα βρομούσε αν έμενε χωρίς σκοπό.
Αυτή ήταν η μοίρα σου
πριν σε μετατρέψω εγώ σε ένα ένδοξο ον.
Κατάλαβέ το, ήταν όλα για το καλό σου.
Ούτε μία φορά
δεν αποκοιμήθηκα χωρίς φόβο
ούτε πήρα μια ανάσα
χωρίς να πονάω.
Ούτε μία φορά δεν γέλασα αληθινά
ούτε έκλαψα με την ψυχή μου, κι όμως,
είμαι ζωντανός.
Μας έκανες ζωντανούς νεκρούς.
Το ξέρω, φυσικά.
Πώς να μην το ξέρω,
όταν μου ανήκετε όλοι;
Κάνε λίγη υπομονή.
Θα ζωγραφίσω νέα φυλαχτά, και μετά…
Για ζωγράφισέ τα.
Όχι!
Πιστεύεις ότι αυτό θα τελειώσει…
όταν πεθάνω εγώ;
Έχω εγχαράξει
το πνεύμα και την ψυχή μου στο σώμα σου.
Θα ζήσω μαζί σου
για πάντα.
Κι όχι μόνο αυτό.
Όσο υπάρχουν τα έργα μου της αρετής και της απεραντοσύνης,
μια μέρα θα εμφανιστεί ξανά μια θεότητα με τον ίδιο μεγάλο σκοπό.
Θα συνεχίσω να ζω μέσα από εσένα,
καθώς το σπουδαίο έργο μου θα συνεχιστεί από άλλους!
Όχι, δεν θα το επιτρέψω…
Με έσωσες.
Αφού τελείωναν όλα,
σχεδίαζα να πεθάνω κι εγώ.
Έπρεπε να σβήσω αυτά από πάνω μου
για να ελευθερωθώ.
Έπρεπε να πεθάνω
για να ξαναγίνω άνθρωπος.
Αλλά όχι πια.
Δεν έχει σημασία τώρα.
Γιατί εσύ με έκανες άνθρωπο.
Με έκανες άντρα.
Αυτή η νύχτα
μοιάζει ατελείωτη.
Αναρωτιέμαι πότε θα ξημερώσει.
Αν είσαι κουρασμένος,
ξεκουράσου λίγο.
Μπορείς να κοιμηθείς λίγο.
Κι αν κοιμηθώ πολύ;
Δεν θέλω να περιμένεις πάλι.
Δεν πειράζει.
Κάνε μια βόλτα στα όνειρά σου,
κι ακόμα κι αν απομακρυνθείς πολύ,
μπορείς να γυρίσεις.
Θέλω μόνο να γυρίσεις.
Δεν μπορώ…
να σε δω πια.
Και να μη με βλέπεις,
εδώ είμαι.
Τώρα που βλέπω μόνο σκοτάδι…
είναι σαν να υπάρχεις μόνο εσύ.
Την παρουσία σου
τη νιώθω ακόμα πιο έντονα.
Όταν δεν βλέπεις κάτι,
δεν σημαίνει ότι εξαφανίστηκε.
Δεν βλέπεις τα αστέρια
μια βροχερή μέρα.
Αυτό δεν σημαίνει ότι δεν είναι εκεί.
Θα πείσω τον εαυτό μου ότι είναι απλώς μια περίοδος βροχών.
Και όταν έρθει η ώρα,
όπως τα φωτεινά αστέρια
σε μια ξάστερη νύχτα,
γύρνα σε εμένα.
Θα γυρίσω.
Και τώρα…
Πού να πάμε τώρα;
Εγώ θα γυρίσω στη θέση μου,
κι εσύ στη δική σου.
Πού είναι;
Η θέση μου είναι δίπλα σου,
κι η δική σου δίπλα μου.
Όπως είμαστε τώρα.
Χαίρομαι.
Είμαστε και οι δύο στη θέση μας.
Πρέπει απλώς…
να μείνουμε έτσι.
Έτσι;
Τι να κάνουμε μετά;
Έχουμε πολλά να κάνουμε, αφού έχουμε κάνει ελάχιστα μαζί.
Τι να κάνουμε πρώτα;
Να πάμε για βαρκάδα; Έχει καλό καιρό τελευταία.
Ή να απολαύσουμε τη φεγγαράδα,
κάνοντας περίπατο δίπλα σε έναν πέτρινο τοίχο.
Θέλω να κάνω και κούνια.
Και να με σπρώχνεις για να πηγαίνω πιο ψηλά.
Και…
Να φτιάξουμε ρύζι με φύλλα άστερ, είναι η εποχή τους.
Κι αφού φάμε,
να ξαπλώσουμε στη βεράντα και να μιλάμε περί ανέμων και υδάτων.
Και μετά…
ΔΥΟ ΧΡΟΝΙΑ ΑΡΓΟΤΕΡΑ, ΑΝΟΙΞΗ
Κυρία Γκιγκόκτζα,
πού είναι ο γιος μου;
Αναρωτιέμαι πού να πήγε πάλι.
Έχει αργήσει πάρα πολύ.
Μην ανησυχείς.
Έρχεται όπου να 'ναι.
Ναι, μάλλον.
Αναρωτιέμαι…
Αναρωτιέμαι πότε θα έρθει.
Σύντομα.
Θα έρθει σύντομα.
Κοίτα, έτσι γίνεται. Απαλά, εντάξει;
Εδώ είμαι!
-Διάλεξέ με! -Εμένα διάλεξε!
Εγώ κυνηγάω!
Ένα, δύο, τρία, τέσσερα…
Καλώς ήρθες.
Αν καμιά φορά ματώσει η πληγή,
κοίτα αυτό.
Να θυμάσαι ότι πάντα είμαι
δίπλα σου.
Τζε-γι.
Γεια.
ΣΤΗ ΜΝΗΜΗ ΤΗΣ ΠΑΡΚ ΖΙ-Α
Υποτιτλισμός: Αγγελική Πανοτάρα